Komisjoni otsus,

25. juuli 2003,

millega pikendatakse nõukogu direktiivi 91/414/EMÜ artikli 8 lõikes 2 sätestatud ajavahemikku

(teatavaks tehtud numbri K(2003) 2692 all)

(EMPs kohaldatav tekst)

(2003/565/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] viimati muudetud komisjoni direktiiviga 2003/68/EÜ, [2] eriti selle artikli 8 lõike 2 kolmandat lõiku,

ning arvestades järgmist:

(1) Direktiivi 91/414/EMÜ artikli 8 lõikes 2 sätestatakse, et liikmesriik võib 12 aasta jooksul pärast kõnealuse direktiivi teatavakstegemist lubada selliste taimekaitsevahendite turuleviimist, mis sisaldavad I lisas loetlemata toimeaineid, mis on turul juba kaks aastat pärast teatavakstegemise kuupäeva, samal ajal kui neid toimeaineid tööprogrammi raames järkjärguliselt kontrollitakse.

(2) Komisjoni määrusega (EÜ) nr 1112/2002 [3] sätestatakse nõukogu direktiivi 91/414/EMÜ artikli 8 lõikes 2 osutatud tööprogrammi neljanda etapi üksikasjalikud rakenduseeskirjad. See programm jätkub ja veel ei ole olnud võimalik lõpetada otsuste tegemist mitmete toimeainete kohta.

(3) Komisjon esitas oma arenguaruande 26. juulil 2001. [4] Aruandest järeldub, et edasiminek ei ole olnud nii edukas, kui esialgu eeldati, ning seepärast tuleks pikendada tähtaega nende toimeainete puhul, mille puhul ettevõtted on võtnud kohustuse vajalikud toimikud tähtaja jooksul täiendavalt ette valmistada.

(4) Nende toimeainete puhul tuleks direktiivi 91/414/EMÜ artikli 8 lõikes 2 sätestatud ajavahemikku pikendada, et oleks võimalik toimikud esitada ja neid hinnata.

(5) See ajapikendus ei mõjuta üksikute toimeainete direktiivi 91/414/EMÜ I lisasse kandmist või kandmata jätmist vastavalt kõnealuse direktiivi artikli 8 lõike 2 neljandale lõigule.

(6) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA OTSUSE:

Artikkel 1

Direktiivi 91/414/EMÜ artikli 8 lõikes 2 sätestatud 12aastast ajavahemikku pikendatakse käesoleva otsuse lisas loetletud toimeainete puhul 31. detsembrini 2008.

Artikkel 2

Käesolev otsus on adresseeritud liikmesriikidele.

Brüssel, 25. juuli 2003

Komisjoni nimel

komisjoni liige

David Byrne

[1] EÜT L 230, 19.8.1991, lk 1.

[2] ELT L 177, 16.7.2003, lk 12.

[3] EÜT L 168, 27.6.2002, lk 14.

[4] K(2001) 444 lõplik versioon.

--------------------------------------------------

LISA

ARTIKLIS 1 OSUTATUD TOIMEAINETE LOETELU

A. Keemilised toimeained

(2E,13Z)-oktadekadieen-1-üülatsetaat

(3E,13Z)-oktadekadieen-1-üülatsetaat

(3Z,13Z)-oktadekadieen-1-üülatsetaat

(7E,9E)-dodekadienüülatsetaat

(7E,9Z)-dodekadienüülatsetaat

(7Z,11E)-heksadekadieen-1-üülatsetaat

(7Z,11Z)-heksadekadieen-1-üülatsetaat

(9Z,12E)-tetradekadieen-1-üülatsetaat

(E)-11-tetradetsenüülatsetaat

(E)-8-dodetsenüülatsetaat

(E,E)-8,10-dodekadieen-1-ool

(E/Z)-8-dodetsenüülatsetaat

(E/Z)-9-dodetseen-1-ool

(E/Z)-9-dodetsenüülatsetaat

(Z)-11-heksadetseen-1-ool

(Z)-11-heksadetseen-1-üülatsetaat

(Z)-11-heksadetsenaal

(Z)-11-tetradetseen-1-üülatsetaat

(Z)-13-heksadetseen-11-ünüülatsetaat

(Z)-13-oktadetsenaal

(Z)-7-tetradetsenaal

(Z)-8-dodetsenool

(Z)-8-dodetsenüülatsetaat

(Z)-9- dodetsenüülatsetaat

(Z)-9-heksadetsenaal

(Z)-9-tetradetsenüülatsetaat

(Z,Z,Z,Z)-7,13,16,19-dokosatetraeen-1-üülisobutüraat

1,4-diaminobutaan (putretsiin)

1,7-dioksaspiro-5,5-undekaan

1-dekanool

1-naftüülatsetamiid

1-naftüülatseetikhape

1-naftüülatseetikhappe etüülester

1-tetradekanool

2,6,6-trimetüülbitsüklo[3.1.1]hept-2-een-4-ool

2-naftüüloksüatsetamiid

2-naftüüloksüatseetikhape

2-fenüülfenool (k.a naatriumsool)

3,7,11-trimetüül-1,6,10-dodekatrieen-3-ool (nerolidool)

3,7-dimetüül-2,6-oktadieen-1-ool (geraniool)

5-detseen-1-ool

5-detseen-1-üülatsetaat

6-bensüüladeniin

Äädikhape

Alumiinium-ammooniumsulfaat

Alumiiniumfosfiid

Alumiiniumsulfaat

Aminohapete kategoorias järgmised:

Gamma-aminovõihape

L-glutamiinhape

L-trüptofaan

Ammooniumatsetaat

Ammooniumkarbonaat

Antrakinoon

Asadiraktiin

Kondiõli

Brodifaakum

Bromadioloon

Kaltsiumkarbiid

Kaltsiumkloriid

Süsinikdioksiid

Kitosaan

Kloraloos

Klorofatsinoon

cis-tseatiin

Tsitronellool

Tsitruseekstrakt

Tsüsteiin

Denatooniumbensoaat

Didetsüül-dimetüülammooniumkloriid

Difenaakum

Dodekaan-1-üülatsetaat

Dodetsüülalkohol

EDTA ja selle soolad

Etanool

Etoksükin

Etüleen

Farnesool/(Z,E)-3,7,11-trimetüül-2,6,10-dodekatrieen-1-ool

Rasvhapete kategoorias järgmised:

Dekaanhape

Rasvhappe metüülester

Rasvhappe kaaliumsool

Heptaanhape

Oktaanhape

Olehape

Pelargoonhape

Rasvalkoholid

Foolhape

Formaldehüüd

Sipelghape

Küüslauguekstrakt

Želatiin

Giberelliinhape

Giberelliin

Glutaaraldehüüd

Greibiseemneekstrakt

Vesinikperoksiid

Hüdrolüüsitud valgud

Indooläädikhape

Indoolvõihape

Raudsulfaat

Kaoliin

Kiiselguur (kobediatomiit)

Letsitiin

Lubiväävel

Magneesiumfosfiid

Maltodekstriin

Saialilleekstrakt

Metüülnonüülketoon

Mimosa Tenuiflora ekstrakt

Nikotiin

Parafiinõli

Pipar

Peräädikhape

Naftaõlid

Foksiim

Taimeõlide kategoorias järgmised:

Mustsõstrapungaõli

Tsitronellaõli

Nelgiõli

Näsiniine õli

Eeterlik õli (eugenool)

Eeterlikud õlid

Eukalüptiõli

Guajakipuuõli

Küüslauguõli

Sidrunheinaõli

Majoraaniõli

Oliiviõli

Apelsiniõli

Männiõli

Rapsiseemneõli

Sojaõli

Rohelise mündi õli

Päevalilleõli

Tüümianiõli

Ilang-ilangi õli

Kaaliumvesinikkarbonaat

Kaaliumpermanganaat

Püretriinid

Kvartsliiv

Kvassia

Loomsete või taimsete (lõhnakaudsete) repellentide kategoorias järgmised:

Verejahu

Eeterlikud õlid

Rasvhapped, kalaõli

Kalaõli

Lambarasv

Tallõli

Toortallõli

Rotenoon

Merevetikaekstrakt

Merevetikad

Naatriumalumiiniumsilikaat

Naatriumvesinikkarbonaat

Naatriumhüpoklorit

Naatriumlaurüülsulfaat

Naatriummetabisulfit

Naatrium p-tolueensulfoon-klooramiid

Väävel ja vääveldioksiid

Väävelhape

Trikaltsiumfosfaat

Trimetüülamiinhüdrokloriid

Uurea

Nisugluteen

Tsinkfosfiid

B. Mikroorganismid

Bacillus sphaericus

Bacillus thuringiensis, alamliik aizawai

Bacillus thuringiensis, alamliik israelensis

Bacillus thuringiensis, alamliik kurstaki

Bacillus thuringiensis, alamliik tenebrionis

Beauveria bassiana

Beauveria brongniartii (B. tenella)

Cydia pomonella granulosis viirus

Metarhizium anisopliae

Neodiprion sertifer nukleaarse polühedroosi viirus

Phlebiopsis gigantea

Streptomyces griseoviridis

Trichoderma harzianum

Trichoderma polysporum

Trichoderma viride

Verticillium dahliae

Verticillium lecanii

--------------------------------------------------